### NN 2/2018 (5.1.2018.), Pravilnik o izmjenama i dopunama Pravilnika o posebnom porezu na motorna vozila

Ministarstvo financija

69

Na temelju članka 33. Zakona o posebnom porezu na motorna vozila (»Narodne novine«, broj 15/2013, 108/2013 – ispravak, 115/2016 i 127/2017) ministar financija donosi

PRAVILNIK

O IZMJENAMA I DOPUNAMA PRAVILNIKA O POSEBNOM POREZU NA MOTORNA VOZILA

Članak 1.

U Pravilniku o posebnom porezu na motorna vozila (»Narodne novine«, broj 1/2017) u članku 3. stavku 2. točka 4. mijenja se i glasi:

»4. čija snaga motora nije veća od 110 kilovata (kW).«

Članak 2.

U članku 4. stavku 1. točka 1. mijenja se i glasi:

»1. najmanja duljina 4320 milimetara«.

Točka 4. mijenja se i glasi:

»4. najmanja duljina teretnog prostora 935 milimetara«.

U stavku 4. druga rečenica briše se.

Članak 3.

U članku 9. stavci 1., 2. i 3. mijenjaju se i glase:

»(1) Posebni porez se za rabljena motorna vozila obračunava na način da se najprije utvrdi iznos posebnog poreza istog novog motornog vozila nakon čega se utvrđuje deprecijacija njegove vrijednosti.

(2) Obveznik plaćanja posebnog poreza za rabljeno motorno vozilo može tražiti da se deprecijacija vrijednosti motornog vozila utvrdi na temelju Tablice 1, odnosno tablice s postotcima ostataka vrijednosti ovisno o razdoblju od prve registracije motornog vozila ili prema postotku pada vrijednosti istog motornog vozila na tržištu u Republici Hrvatskoj.

Tablica 1.

|  |  |  |  |
| --- | --- | --- | --- |
| Razdoblje od prve registracije rabljenog  motornog vozila do podnošenja porezne prijave | | | % |
| 0 dana | do | 1 mjesec | 96 |
| 1 mjesec | do | 2 mjeseca | 93 |
| 2 mjeseca | do | 3 mjeseca | 90 |
| 3 mjeseca | do | 4 mjeseca | 88 |
| 4 mjeseca | do | 5 mjeseci | 86 |
| 5 mjeseci | do | 6 mjeseci | 84 |
| 6 mjeseci | do | 7 mjeseci | 82 |
| 7 mjeseci | do | 8 mjeseci | 81 |
| 8 mjeseci | do | 9 mjeseci | 80 |
| 9 mjeseci | do | 10 mjeseci | 79 |
| 10 mjeseci | do | 11 mjeseci | 78 |
| 11 mjeseci | do | 12 mjeseci | 77 |
| 12 mjeseci | do | 13 mjeseci | 76,04 |
| 13 mjeseci | do | 14 mjeseci | 75,08 |
| 14 mjeseci | do | 15 mjeseci | 74,12 |
| 15 mjeseci | do | 16 mjeseci | 73,16 |
| 16 mjeseci | do | 17 mjeseci | 72,20 |
| 17 mjeseci | do | 18 mjeseci | 71,24 |
| 18 mjeseci | do | 19 mjeseci | 70,28 |
| 19 mjeseci | do | 20 mjeseci | 69,32 |
| 20 mjeseci | do | 21 mjesec | 68,36 |
| 21 mjesec | do | 22 mjeseca | 67,40 |
| 22 mjeseca | do | 23 mjeseca | 66,44 |
| 23 mjeseca | do | 24 mjeseca | 65 |
| 24 mjeseca | do | 26 mjeseci | 63,58 |
| 26 mjeseci | do | 28 mjeseci | 62,16 |
| 28 mjeseci | do | 30 mjeseci | 60,74 |
| 30 mjeseci | do | 32 mjeseca | 59,32 |
| 32 mjeseca | do | 34 mjeseci | 57,90 |
| 34 mjeseci | do | 36 mjeseci | 56,48 |
| 36 mjeseci | do | 38 mjeseci | 55,06 |
| 38 mjeseci | do | 40 mjeseci | 53,64 |
| 40 mjeseci | do | 42 mjeseca | 52,22 |
| 42 mjeseca | do | 44 mjeseca | 50,80 |
| 44 mjeseca | do | 46 mjeseci | 49,38 |
| 46 mjeseci | do | 48 mjeseci | 47,96 |
| 48 mjeseci | do | 51 mjesec | 46,36 |
| 51 mjesec | do | 54 mjeseca | 44,76 |
| 54 mjeseca | do | 57 mjeseci | 43,16 |
| 57 mjeseci | do | 60 mjeseci | 41,56 |
| 60 mjeseci | do | 64 mjeseca | 40,06 |
| 64 mjeseca | do | 68 mjeseci | 38,56 |
| 68 mjeseci | do | 72 mjeseci | 37,06 |
| 72 mjeseca | do | 78 mjeseci | 35,26 |
| 78 mjeseci | do | 84 mjeseca | 33,46 |
| 84 mjeseca | do | 90 mjeseci | 31,66 |
| 90 mjeseci | do | 96 mjeseci | 29,86 |
| 96 mjeseci | do | 102 mjeseca | 28,06 |
| 102 mjeseca | do | 108 mjeseci | 26,26 |
| 108 mjeseci | do | 114 mjeseci | 24,46 |
| 114 mjeseci | do | 120 mjeseci | 22,66 |
| 120 mjeseci | do | 132 mjeseca | 21,72 |
| 132 mjeseca | do | 144 mjeseca | 21,12 |
| 144 mjeseca | do | 156 mjeseci | 20,52 |
| 156 mjeseci | do | 168 mjeseci | 19,92 |
| 168 mjeseci | do | 180 mjeseci | 19,32 |

(3) Postotak deprecijacije iz Tablice 1 se nakon proteka razdoblja od 180 mjeseci umanjuje za 0,6% za razdoblje od svakih 12 mjeseci do zaključno 360 mjeseci.«.

U stavku 8. riječi: »stavaka 3.« zamjenjuju se riječima: »stavaka 2.«

U stavku 9. riječi: »36 mjeseci« zamjenjuju se riječima: »60 mjeseci«.

Iza stavka 12. dodaje se stavak 13. koji glasi:

»(13) Ako se podnosi porezna prijava za obračun i plaćanje posebnog poreza na motorna vozila za motorno vozilo za koje je izvršen povrat posebnog poreza, nadležni carinski ured će obračunati posebni porez na motorna vozila primjenom Tablice 1 prema sastavnicama za izračun koje su vrijedile u trenutku kada je na motorno vozilo prvi put plaćen posebni porez na motorna vozila u Republici Hrvatskoj.«.

Članak 4.

Iza članka 15. dodaje se naslov glave i članak 15.a koji glasi:

»III.a UPLATA, DOSTAVA IZVJEŠĆA I PLAĆANJE UPRAVNE PRISTOJBE NA STJECANJE RABLJENIH MOTORNIH VOZILA

Članak 15.a

(1) Pravna osoba u čijem sastavu posluje stanica za tehnički pregled vozila dužna je naplaćeni iznos upravne pristojbe uplatiti u državni proračun na propisani račun, najkasnije u roku od šest dana od dana naplate upravne pristojbe.

(2) Centar za vozila Hrvatske dostavlja Ministarstvu financija, Poreznoj upravi izvješća o utvrđenoj i naplaćenoj upravnoj pristojbi, i to:

1. mjesečna zbirna izvješća – do petog dana u mjesecu za prethodni mjesec

2. godišnje analitičko izvješće – do kraja mjeseca siječnja tekuće godine za prethodnu godinu.

(3) Izvješća iz stavka 2. ovoga članka sadrže objedinjene podatke od svih pravnih osoba koje prilikom registracije motornih vozila utvrđuju i naplaćuju upravnu pristojbu.

(4) Upravna pristojba se može platiti državnim biljezima, izravno na račun državnog proračuna ili pravnoj osobi u čijem sastavu posluje stanica za tehnički pregled. Pravna osoba u čijem sastavu posluje stanica za tehnički pregled naplaćuje naknadu za izvršenu uslugu naplate upravne pristojbe. Iznos naknade je jednak za svaku naplaćenu upravnu pristojbu bez obzira na visinu upravne pristojbe. Visina naknade je propisana Odlukom o visini naknada za tehnički pregled i druge poslove koji se obavljaju u stanicama za tehničke preglede vozila.«.

Članak 5.

Članak 21. briše se.

Članak 6.

U članku 34. stavku 2. točki 6. podtočke a) i b) mijenjaju se i glase:

»a) primjenom Tablice 1 ovoga Pravilnika i/ili

b) prema postotku pada vrijednosti istog motornog vozila na tržištu u Republici Hrvatskoj.«.

Članak 7.

U članku 37. stavku 1. druga rečenica briše se.

Članak 8.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/22

Urbroj: 513-02-1710/1-17-3

Zagreb, 28. prosinca 2017.

Ministar financija
 dr. sc. Zdravko Marić, v. r.